Árið 2010 , 19. júlí kl. 20:00 kom skipulagsnefnd saman til 1. fundar í Ráðhúsinu á Svalbarðseyri . Mættir voru undirritaðir aðal - og varamenn nefndarinnar . Jón Hrói Finnsson , sveitarstjóri sat einnig fundinn . Fundargerð ritar Sandra Einarsdóttir . Guðmundur Bjarnason , oddviti , setti fund og bauð fundarmenn velkomna . 1 . Kosning formanns , varaformanns og ritara . Formaður ákveðinn Anna Fr. Blöndal , varaformaður Stefán Sveinbjörnsson og ritari Sandra Einarsdóttir . Anna Fr. Blöndal , formaður , tók við fundarstjórn . 2 . Reglur um meðferð og afgreiðslu skipulagsmála . Árni Ólafsson , skipulagsarkitekt , fór yfir helstu reglur um meðferð og afgreiðslu skipulagsmála . 3 . Kynning á stöðu skipulagsmála í Svalbarðsstrandarhreppi . Árni Ólafsson kynnti stöðu skipulagsmála í Svalbarðsstrandarhreppi . Stefán Sveinbjörnsson kom á framfæri athugasemdum varðandi vegtengingu neðan frá að nýrri íbúðarbyggð á Svalbarðseyri . Árna Ólafssyni var falið að skoða málið og koma með útfærslu í samræmi við þær hugmyndir svo nefndin geti tekið afstöðu til beggja möguleika . 4 . Fundardagar og fundartími nefndarinnar . Fundardagur ákveðinn á fimmtudegi , fyrir sveitarstjórnarfund kl. 16:00 . 5 . Staðan varðandi deiliskipulag á Hamarstúni . Lagt fram til kynningar . Jóni Hróa falið að afla upplýsinga um stöðu mála . Fleira ekki fært til bókar . Fundi slitið kl. 23:00